Erfinder

Än **Erfinder** isch ä Person, wo einmol oder widerholt öbbis Neus erschafft oder ä wäsentligi Verbesserig im Beriich vo der Technik macht, wo as Erfindig cha bezeichnet wärde.

D Eigeschafte, won än Erfinder usmache si, ass er
# ä Broblem erkennt,
# dr Wille het, das Broblem uf ä neui schöpferischi technischi Art z löse, und
# scho mindeschtens *eimol* in siim Läbe drbii *erfolgriich* gsi isch.

S Erkenne vom Broblem isch die wichtigschti Vorussetzig für än Erfinder, wie s bsunders dütlig wird uf de zahlriiche Erfindermesse, uf wele mänggisch Erfindige zeigt wärde, wo em Publikum deilwiis sehr skurril erschiine und bi wele die eigentligi erfinderischi Leischtig s Erkenne vom enä Broblem isch, wo nonig glöst worden isch.
## Patentierig
Die drei konschtitutive Eigeschafte vom enä Erfinder wärde au bim Patent beachtet. Bim Patent längt s, wenn der Erfinder s Broblem, wo mä söt löse, beschriibt und ä Lösig cha vorzeige. As Gegeleischtig für s Schutzrächt muess d Erfindig offegleit wärde. Das bedütet, ass si vom Erfinder so genau muess beschriibe wärde, ass ä Fachma, wo sich uskennt in däm Gebiet, in der Lag söt si, die Erfindig nochzvollzieh. Die Offelegig isch der wohr Grund für d Etablierig vo de Patentämter am Ändi vom 19. Jahrhundert. Si het s möglig gmacht, ass Erfinder uf de veröffentlichte Erfindige vo andere Erfinder hai chönne ufbaue und het zum enä Technologiischub in alle Länder gfüehrt, wo neui Patentämter gründet hai.

Au s „Broblemerkenne“ vo der konschtitutive Definition vom enä Erfinder wird im Patentwäse berücksichtigt: Die erforderligi Erfindigshöchi cha im Patentwäse au im Finde vo Broblem, wo bishär nit as sonigi bekannt gsi si und ihrer technische Lösig, erreicht wärde. 

Für zum d Leischtige vo de Erfinder für d Gsellschaft zu würdige, wärde in mängge Länder nationali Erfinderdäg gfiirt. 
## Entwickler
Dr Erfinder muess underschiide wärde vom Entwickler. Die meischte erfolgriiche Erfinder si au gueti Entwickler, wil si suscht ihri eigeni Erfindig nit zum enä Prototyp oder in ä Produkt chönne umsetze. 

## Erfinder mit de meischte Patent
Bekannti erfolgriichi „Duur-Erfinder“ wie öbbe dr Thomas Alva Edison und dr Artur Fischer si im Regelfall gueti Handwärker, Techniker oder Ingenieur.
# Kia Silverbrook&nbsp;– 8847&nbsp;Patente
# Shunpei Yamazaki &nbsp;– 2638&nbsp;Patent (Stand 2010),
# Artur Fischer&nbsp;– 1121&nbsp;Patent (Stand 2008),
# Thomas Alva Edison&nbsp;– 1093&nbsp;Patent,
# Kees A. Schouhamer Immink&nbsp;–&nbsp;&nbsp;mee as 1000&nbsp;internationali Patent,
: …
: Manfred von Ardenne&nbsp;– 601&nbsp;Patent,
: Edwin Herbert Land&nbsp;– 535&nbsp;Patent,
: Reginald Fessenden&nbsp;– 500&nbsp;Patent,
: Alfred Nobel&nbsp;– 335&nbsp;Patent,
: …

## Literatur
* Helmut Seiffert, Gerard Radnitzky (Hrsg.): *Handlexikon zur Wissenschaftstheorie*. 2. unv. Aufl. (Orig. 1989), München 1992: dtv, ISBN 3-423-04586-8, S. 364-365 (über Technik, Wissenschaft und Erfindertum).

## Weblink
* Berufsverband der deutschen Erfinder 
* Erfindermesse IENA
* INSTI - Innovationsstimulierig der Deutschen Wirtschaft
* Erfindergalerie des DPMA
* Tag der Erfinder
* Rudolf-Diesel-Medaille 
* DPMA - Deutsches Patent- und Markenamt
* Das Erfinderverzeichnis
* „Spanner für den Sockenbund“, Deutschlandfunk, 2.&nbsp;November 2006

## Fuessnoote